Ir-Regolament tal-Kummissjoni (KE) Nru 159/2003
tad-29 ta' Jannar 2003
li jemenda r-Regolament (KE) Nru 2377/2002 li joħloq u jipprovdi għall-amministrazzjoni ta' kwota ta' tariffa tal-Komunità għall-malt tal-barli minn pajjiżi terzi u li jidderoga mir-Regolament tal-Kunsill (KE) Nru 1766/92
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabilixxi l-Komunità Ewropea,
Wara li kkonsidrat ir-Regolament tal-Kunsill (KEE) Nru 1766/92 tat-30 ta' Ġunju 1992 dwar l-organizzazzjoni komuni tas-suq taċ-cereali [1], kif l-aħħar emendat bir-Regolament (KE) Nru 1666/2000 [2], u b'mod partikolari l-Artikolu 12(1) fih imsemmi,
Billi:
(1) Ir-Regolament (KE) Nru 2377/2002 [3] joħloq kwota ta' tariffa fuq l-importazzjoni ta' 50000 tunnellata malt tal-barli li jaqa' taħt il-Kodiċi NM 10030050. Dan il-Kodiċi NM inħoloq waqt in-negozjati tar-Konferenza speċjali tal-Urugwaj u jirreferi għall-kodiċiHS 100300. Sabiex jiġu evitati problemi prattiċi tad-dazju meta malt tal-barli jiġi impurtat taħt din il-kwota, il-kodiċi HS 100300, li jirrigwarda malt tal-barli għandu jkun wżat.
(2) Il-miżuri mfassla f'dan ir-Regolament jaqblu ma' l-opinjoni tal-Kumitat ta' Ġestjoni għaċ-ċereali.
ADOTTAT DAN IR-REGOLAMENT:
Artikolu 1
L-Artikolu 2(1) tar-Regolament (KE) Nru 2377/2002 huwa hawnhekk mibdul b'dan li ġej:
"1. Kwota ta' tariffa ta' l-importazzjoni ta' 50000 tunnellata metrika ta' malt barli li jaqa' taħt il-kodiċi HS (ex) 100300 sabiex jiġi wżat għall-manifattura tal-birra li tkun tħalliet għal żmien f'tankijiet fejn jaħżnu l-likwidu li jikkontjenu materjal mis-siġar tal-fagu, hija permezz ta' l-istess fis-seħħ."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd mill-1 ta' Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Jannar 2003.